Mestská časť Bratislava-Petržalka

vyhlasuje

verejnú obchodnú súťaž na uzatvorenie zmluvy na prenájom  nebytových priestorov  na Vyšehradskej 29  v Bratislave 

Podmienky súťaže je možné písomne obdržať  na adrese :

Miestny úrad mestskej časti Bratislava-Petržalka
Kutlíkova 17, 852 12 Bratislava
V. poschodie č. dverí 521

alebo na web. stránke mestskej časti Bratislava-Petržalka www.petrzalka.sk .

Súťažné návrhy sú uchádzači povinní doručiť v písomnej podobe, poštou alebo osobne do podateľne Miestneho úradu Bratislava–Petržalka, v termíne  do 12. 04. 2010, 
do 12.00 hod. v zalepenej obálke s výrazným označením:

„Verejná obchodná súťaž - na uzatvorenie zmluvy na prenájom nebytových   priestorov  na Vyšehradskej 29  v Bratislave  -  neotvárať !“ 

Na adresu:   Miestny úrad mestskej časti Bratislava-Petržalka
                      Kutlíkova 17
                      852 12  Bratislava

V Bratislave dňa   19. 03. 2010

                                                                                  Milan Ftáčnik
                                                                                  starosta
Mestská časť  Bratislava-Petržalka

P o d m i e n k y

verejnej obchodnej  súťaže na podávanie návrhov na uzatvorenie zmluvy na prenájom    nebytových priestorov na Vyšehradskej 29  v Bratislave 

Mestská časť  Bratislava–Petržalka v zastúpení starostu mestskej časti Bratislava–Petržalka
Milana Ftáčnika 
                 
                                                            v y h l a s u j e 

v zmysle § 281 a nasl. zákona č. 513/1991 Zb. Obchodný zákonník v znení neskorších predpisov, v súlade s  § 17 ods. 3 zák. č. 377/1990 Zb. o hlavnom meste Slovenskej republiky Bratislave a  podľa § 9a ods. 1 písm.  a) a  ods. 9 zákona  č. 258/2009 Z. z., ktorým sa mení zák. č. 138/1991 Zb. o majetku obcí v znení neskorších predpisov a o zmene a doplnení niektorých zákonov a v súlade s VZN č. 3/1994 v úplnom znení o zásadách hospodárenia s majetkom mestskej časti Bratislava–Petržalka a s majetkom zvereným jej do správy hlavným mestom SR Bratislavou
                                                    
v e r e j n ú     o b c h o d n ú    s ú ť a ž

o najvhodnejší návrh na uzatvorenie zmluvy na prenájom nebytových priestorov na Vyšehradskej 29  v Bratislave 

za týchto súťažných podmienok:

I.	Predmet súťaže
      
      Nájom nehnuteľnosti – nebytové priestory na Vyšehradskej 29  v Bratislave za  týchto podmienok: 

- účel nájmu 
kancelárie, ostatné kancelárie, služby(napr. holičstvo, kaderníctvo, kozmetické služby, soláriá), služby ( krajčírstvo, opravy domácich elektrospotrebičov a pod.), priestory pre  neziskové organizácie, v ktorých  je  vykonávaná činnosť neziskovej organizácie, neziskového zväzu, klubu,    nadácie, mládežníckej alebo humanitnej organizácie alebo iného neziskového subjektu)
      -  doba nájmu - 5 rokov, 
- povinnosť nájomcu uhrádzať všetky náklady za služby spojené s užívaním nebytového priestoru stanovené správcom bytového fondu a spoločenstvom vlastníkov bytov, 
- ponuka minimálnej výšky nájomného za 1 m2 /rok prenajatej plochy  
a) kancelárie (stávková, realitná a advokátska kancelária, kancelária  daňových a účtovných poradcov, vedenie účtovníctva, komerčné poisťovníctvo, peňažné služby, obchodovanie s cennými  papiermi a akciami, a pod.) 			84, 00  €
b)  ostatné kancelárie                                                                                       68, 00  €
    	c) služby(napr. holičstvo, kaderníctvo, kozmetické služby, soláriá),              38, 00  €                                                                                                
  
d) služby (krajčírstvo, opravy domácich elektrospotrebičov a pod.) 		18,00   €                                                                       
e)  priestory pre  neziskové organizácie, v ktorých  je  vykonávaná 
	  činnosť neziskovej organizácie, neziskového zväzu, klubu,       
     nadácie, mládežníckej alebo humanitnej organizácie alebo 	      do  17,00   €
	iného neziskového subjektu)

Názov predmetu verejnej obchodnej súťaže:  

„Uzatvorenie zmluvy o nájme nebytového priestoru na Vyšehradskej 29  v Bratislave“
 
Nebytové  priestory na Vyšehradskej 29 v Bratislave zapísané na LV č. 3151 v k. ú. Petržalka, súpisné  číslo  3014 o celkovej ploche 86,39 m2  . 

Prenajímateľ:
Mestská časť Bratislava – Petržalka
Kutlíkova 17, 852 12 Bratislava
v zastúpení: Doc. RNDr. Milan Ftáčnik, CSc. – starosta
IČO: 603 201

II.  Podmienky účasti uchádzača vo verejnej obchodnej súťaži

Súťaže sa môžu zúčastniť fyzické osoby - živnostníci a právnické osoby. Každý účastník súťaže pri podaní návrhu predloží  vyhlasovateľovi  do súťaže:

1.  fyzická osoba - živnostník:
	-  výpis zo živnostenského registra (nie starší ako jeden mesiac)
2.   právnická osoba
	-  výpis z obchodného registra (nie starší ako jeden mesiac)
  
Vyhlasovateľ vylúči z obchodnej verejnej súťaže uchádzača, ktorý nesplnil vyššie       uvedené podmienky, nepredložil požadované doklady alebo ak zistil, že predložené doklady sú neplatné alebo nepravdivé.
     
III.	 Obsah súťažných návrhov, miesto a termín podávania  
      
      Súťažný návrh záujemcu  musí obsahovať: 
a)	ponuku výšky nájomného za 1 m2/rok plochy  nebytového priestoru  (minimálne ceny sú uvedené v časti  I. Predmet súťaže )
b)	doklady o splnení podmienok účasti v súťaži
c)  písomný  súhlas  uchádzača,  že  súhlasí  so  spracovávaním  svojich  osobných   údajov  počas  verejnej   obchodnej   súťaže  v  zmysle   zákona  č. 428/2002  Z. z.  o   ochrane  osobných údajov.

Súťažné návrhy sú uchádzači povinní doručiť v písomnej podobe, poštou alebo osobne 
do podateľne Miestneho úradu mestskej časti Bratislava-Petržalka, najneskôr do 12. 04. 2010, do 12.00 hod. v zapečatenej obálke s výrazným označením  „Verejná obchodná súťaž - prenájom nebytových priestorov na Vyšehradskej 29  v Bratislave  -  neotvárať !“ 
Vyhodnotenie predložených ponúk bude uskutočnené dňa 12. 04. 2010 o 15.00 hod..
Súťažné návrhy nemôžu uchádzači po podaní nijako meniť ani dopĺňať. Do dňa termínu otvárania obálok s ponukami ich však môžu vziať späť a podať inú ponuku s novým termínom podania.  Do súťaže nemožno zahrnúť návrhy, ktoré boli predložené po termíne určenom v týchto súťažných podmienkach ani návrhy, ktorých obsah nezodpovedá súťažným podmienkam. Takéto návrhy komisia odmietne. 

IV.	 Ďalšie podmienky vyhlasovateľa

1.	Náklady spojené s účasťou vo verejnej obchodnej súťaži si hradí účastník sám.
2.	V prípade, že úspešný uchádzač odstúpi od podpísania nájomnej zmluvy s vyhlasovateľom súťaže, resp. v určenom termíne nepodpíše nájomnú zmluvu, vyhlasovateľ môže uzavrieť zmluvu s uchádzačom, ktorý sa pri vyhodnotení právoplatne predložených ponúk umiestnil ako ďalší v poradí.
3.	Nájomná zmluva bude uzavretá na dobu určitú na 5 rokov. Nájomné bude splatné mesačne.   
4.	Vyhlasovateľ si vyhradzuje právo odmietnuť všetky predložené návrhy, alebo zrušiť vyhlásenú súťaž / § 287 ods. 2, Obch. zák. / a to aj bez uvedenia dôvodu odmietnutia.
5.	V súlade s §  284 Obchodného zákonníka bude do súťaže zahrnutý len ten návrh, ktorého obsah zodpovedá uverejneným podmienkam súťaže.

 V.   Termíny obhliadky objektu

Termín obhliadky si môžu uchádzači dohodnúť telefonicky s poverenou osobou             vyhlasovateľa, Alena Šebeková 02-68286868 najneskôr do troch dní po nahlásení záujmu. Bližšie informácie  na adrese  alena.sebekova@petrzalka.sk.

 VI.   Kritériá hodnotenia súťažných návrhov
             
Vyhlasovateľ pri vyhodnocovaní predložených ponúk bude hodnotiť jediné kritérium:

- najvyššiu cenu  za nájom nebytového priestoru za m2 /rok. 
      
Každý predložený návrh hodnotia členovia komisie samostatne s vyhodnotením kritéria.  Prijatý predložený návrh hodnotí každý člen komisie individuálne. Poradie uchádzačov určuje ponúknutá  - najvyššia  cena  za nájom  nebytového priestoru za m2 /rok. 

VII. Vyhlásenie výsledkov súťaže, lehota na uzavretie nájomnej zmluvy

Výsledky súťaže budú zverejnené najneskôr 16. 04. 2010 na internetovej stránke  www.petrzalka.sk a na úradnej tabuli  Miestneho  úradu  mestskej časti Bratislava – Petržalka.
Vyhodnotenie verejnej obchodnej súťaže bude písomne oznámené všetkým uchádzačom         v termíne do 15 dní od vyhodnotenia súťaže. S uchádzačom, ktorý podal víťazný návrh,  bude uzavretá nájomná zmluva v lehote do 15 dní odo dňa  zverejnenia výsledkov súťaže.  

V Bratislave dňa  19. 03. 2010

                                                                                			 Milan Ftáčnik
                                                                                   starosta